5ί9Π3ΐυΓβ ΝοΙ 
νβΓίίίθά^ \ 




ΟίςΐυΐΓ^ίςπθό 6γ 
νΑΚνΑΚΑ ΖΑΟΗ/' 
ϋβΐθ: 2017.03.01 
ΕΕΤ 

Κθ35θπ: δίβΠθα ΡϋΡ 
(θΓϊΐβθ()(1βύ) | 

Ιοθ3(ΐοη: Αϋτβ|5, ΕΙΙίπϊΚο 
Τγρο9Γ3{ϊο 


5943 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 700 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση Συστατικής Πράξης Του ΝΠΔΔ 
«Δημοτικός Οργανισμός Πολιτισμού Αθλητισμού 
και Περιβάλλοντος (Δ.Ο.Π.Α.Π)» Δήμου Παπάγου- 
Χολαργού. 

2 

Τροποποίηση Συστατικής Πράξης Του ΝΠΔΔ 
«Δημοτικός Οργανισμός Κοινωνικής Μέριμνας 
και Προσχολικής Αγωγής (Δ.Ο.Κ.ΜΕ.Π.Α.)» Δήμου 
Παπάγου-Χολαργού. 

3 

Ανάθεση Καθηκόντων Ληξίαρχου Στη Δημοτική 
Ενότητα Μαραθώνα Δήμου Μαραθώνος. 

4 

Ανάθεση Καθηκόντων Ληξίαρχου Στη Δημοτική 
Ενότητα Νέας Πεντέλης Δήμου Πεντέλης. 

5 

Ορισμός Ληξίαρχου Στη Δημοτική Ενότητα Μάν¬ 
δρας Δήμου Μάνδρας-Ειδυλλίας. 

6 

Μεταβίβαση αρμοδιοτήτων στον Περιφερειακό 
Σύμβουλο Κωνσταντίνο Εξακουστό. 

7 

Υπερωριακή εργασία προσωπικού Δακοκτονίας 
Π.Ε. Φωκίδας έτους 2017. 

8 

Έγκριση ίδρυσης - λειτουργίας Εργαστηρίου με 
τίτλο «Τεχνολογίες Προστασίας της Ιδιωτικότητας 
και Εφαρμογές Πληροφορικής στις Κοινωνικές 
Επιστήμες» του Τμήματος Πολιτισμικής Τεχνολο¬ 
γίας και Επικοινωνίας του Πανεπιστημίου Αιγαίου. 


ΑΠΟΦΑΣΕΙΣ 

Αριθμ. 5166/2003 (1) 

Τροποποίηση Συστατικής Πράξης Του ΝΠΔΔ 
«Δημοτικός Οργανισμός Πολιτισμού Αθλητισμού 
και Περιβάλλοντος (Δ.Ο..Π.Α.Π)» Δήμου Παπά- 
γου-Χολαργού. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το π.δ. 135/2010 (ΦΕΚ/Α/228/2010)»Οργανισμός 
Αποκεντρωμένης Διοίκησης Αττικής. 

2. Τις διατάξεις των άρθρων 225, 238 και 280 του 
ν. 3852/2010 (ΦΕΚ Α'87/7-6-2010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

3. Τις διατάξεις των άρθρων 239,240 του ν. 3463/2006 
(Φ.Ε.Κ.Α' 114/2006) ΚΔΚ. 

4. Την αριθ. 45/2011 (ΦΕΚ/Β/877/2011) απόφαση Δη¬ 
μοτικού Συμβουλίου Δήμου Παπάγου-Χολαργού, περί 
σύστασης νπδδ «ΔΗΜΟΤΙΚΟΣ ΟΡΓΑΝΙΣΜΟΣ ΠΟΛΙΤΙΣ¬ 
ΜΟΥ ΑΘΛΗΤΙΣΜΟΥ ΚΑΙ ΠΕΡΙΒΑΛΛΟΝΤΟΣ (Δ.Ο.Π.Α.Π.)». 

5. Την αριθ. 296/2016 απόφαση δημοτικού συμβουλίου 
Δήμου Παπάγου-Χολαργού,περί τροποποίησηςτηςσυστα¬ 
τικής πράξης του νπδδ «ΔΗΜΟΤΙΚΟΣ ΟΡΓΑΝΙΣΜΟΣ ΠΟΛΙ¬ 
ΤΙΣΜΟΥ ΑΘΛΗΤΙΣΜΟΥ ΚΑΙ ΠΕΡΙΒΑΛΛΟΝΤΟΣ (Δ.Ο.Π.Α.Π)». 

δ.Την αριθ. 3943/1690(ΦΕΚ/Β/597/2011) απόφαση Γενι¬ 
κού Γραμματέα Αποκεντρωμένης Διοίκησης Αττικής περί 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'700/07.03.2017 


«Μεταβίβασης αρμοδιότητας υπογραφής «ΜΕ ΕΝΤΟΛΗ 
ΓΕΝΙΚΟΥ ΓΡΑΜΜΑΤΕΑ» αποφάσεων, αποφασίζουμε: 

Τροποποιούμε τη αριθ. 45/2011 απόφαση του Δημο¬ 
τικού Συμβουλίου Δήμου Παπάγου-Χολαργού, ως προς 
το άρθρο (3) ΔΙΟΙΚΗΣΗ ως εξής: 

3. ΔΙΟΙΚΗΣΗ 

Ο «ΔΗΜΟΤΙΚΟΣ ΟΡΓΑΝΙΣΜΟΣ ΠΟΛΙΤΙΣΜΟΥ ΑΘΛΗ¬ 
ΤΙΣΜΟΥ ΚΑΙ ΠΕΡΙΒΑΛΛΟΝΤΟΣ διοικείται από 15μελές 
Διοικητικό Συμβούλιο αποτελούμενο από: 

α.Τον Δήμαρχο και δύο (2) τουλάχιστον Δημοτικούς Συμ¬ 
βούλους ή τρεις (3) τουλάχιστον Δημοτικούς Συμβούλους. 

β. Έντεκα (11) δημότες ή κάτοικοι Παπάγου - Χολαρ- 
γού που είναι χρήστες των υπηρεσιών του νπδδ ή έχουν 
ανάλογη επαγγελματική ή κοινωνική δράση ή ειδικές 
γνώσεις σχετικά με το σκοπό του νπδδ. 

γ. Ένας (1) εκπρόσωπος των εργαζομένων του νπδδ, 
ο οποίος προτείνεται από τη Γενική Συνέλευση των τα¬ 
κτικών υπαλλήλων. 

Δύο τουλάχιστον από τα μέλη του Διοικητικού Συμ¬ 
βουλίου ορίζονται από τη μειοψηφία του Δημοτικού 
Συμβουλίου. 

Λοιπά θέματα διοίκησης καθορίζονται από τις διατά¬ 
ξεις του άρθρου 240 του ν. 3463/2006, όπως ισχύει. 

Από την παρούσα απόφαση δεν προκαλείται δαπάνη 
εις βάρος του προϋπολογισμού του Δήμου, οικονομικού 
έτους 2017. 

Κατά τα λοιπά ισχύει ως έχει η 45/2011 απόφαση του 
Δημοτικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2017 

Με εντολή Γενικού Γραμματέα 

Αποκεντρωμένης Διοίκησης 

Η Διευθύντρια Διοίκησης 

ΑΓΓΕΛΙΚΗ ΒΟΓΙΑΤΖΗ 


Αριθμ. 5270/2044 (2) 

Τροποποίηση Συστατικής Πράξης Του ΝΠΔΔ 
«Δημοτικός Οργανισμός Κοινωνικής Μέριμνας 
και Προσχολικής Αγωγής (Δ.Ο.Κ.ΜΕ.Π.Α.)» Δή¬ 
μου Παπάγου-Χολαργού. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

Ι.Το π.δ. 135/2010 (ΦΕΚ/Α/228/2010)»Οργανισμός 
Αποκεντρωμένης Διοίκησης Αττικής. 

2. Τις διατάξεις των άρθρων 225, 238 και 280 του 
ν. 3852/2010 (ΦΕΚ Α'87/7-6-2010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

3. Τις διατάξεις των άρθρων 239,240 του ν. 3463/2006 
(Φ.Ε.Κ.ΑΊ 14/2006) ΚΔΚ. 

4. Την αριθ. 47/2011 (ΦΕΚ/Β/987/2011) απόφαση 
Δημοτικού Συμβουλίου Δήμου Παπάγου-Χολαργού, 
περί σύστασης νπδδ «ΔΗΜΟΤΙΚΟΣ ΟΡΓΑΝΙΣΜΟΣ ΚΟΙ¬ 
ΝΩΝΙΚΗΣ ΜΕΡΙΜΝΑΣ ΚΑΙ ΠΡΟΣΧΟΛΙΚΗΣ ΑΓΩΓΗΣ 


(Δ.Ο.Κ.ΜΕ.Π.Α.)», όπως τροποποιήθηκε με την αρ. 8/2013 
(ΦΕΚ/Β/2518/2013) απόφαση Δημοτικού Συμβουλίου. 

5. Την αριθ. 295/2016 απόφαση δημοτικού συμβου¬ 
λίου Δήμου Παπάγου-Χολαργού, περί τροποποίησης 
της συστατικής πράξης του νπδδ «ΔΗΜΟΤΙΚΟΣ ΟΡΓΑ¬ 
ΝΙΣΜΟΣ ΚΟΙΝΩΝΙΚΗΣ ΜΕΡΙΜΝΑΣ ΚΑΙ ΠΡΟΣΧΟΛΙΚΗΣ 
ΑΓΩΓΗΣ (Δ.Ο.Κ.ΜΕ.Π.Α.)». 

6. Την αριθ. 3943/1690(ΦΕΚ/Β/597/2011) απόφαση 
Γενικού Γραμματέα Αποκεντρωμένης Διοίκησης Αττικής 
περί «Μεταβίβασης αρμοδιότητας υπογραφής «ΜΕ ΕΝΤΟ¬ 
ΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, αποφασίζουμε: 

Τροποποιούμε τη αριθ. 47/2011 απόφαση του Δημο¬ 
τικού Συμβουλίου Δήμου Παπάγου-Χολαργού, ως προς 
το άρθρο (3) ΔΙΟΙΚΗΣΗ ως εξής: 

3. ΔΙΟΙΚΗΣΗ 

Το νομικό πρόσωπο διοικείται από 15μελές Διοικητικό 
Συμβούλιο αποτελούμενο από: 

α.Τον Δήμαρχο και δύο (2) τουλάχιστον Δημοτικούς 
Συμβούλους ή τρεις (3) τουλάχιστον Δημοτικούς Συμ¬ 
βούλους. 

β. Εννέα (9) δημότες ή κάτοικοι Παπάγου - Χολαργού 
που είναι χρήστες των υπηρεσιών του νπδδ ή έχουν 
ανάλογη επαγγελματική ή κοινωνική δράση ή ειδικές 
γνώσεις σχετικά με το σκοπό του νπδδ. 

γ. Έναν (1) εκπρόσωπο των εργαζομένων του νπδδ, ο 
οποίος προτείνεται από τη Γενική Συνέλευση των τακτι¬ 
κών υπαλλήλων. 

δ. Έναν (1) εκπρόσωπο των μελών των Κέντρων Ανοι¬ 
κτής Προστασίας Ηλικιωμένων, ε. Έναν (1) εκπρόσωπο 
των Συλλόγων Γονέων- Κηδεμόνων των παιδιών των 
παιδικών σταθμών. 

Δύο τουλάχιστον από τα μέλη του Διοικητικού Συμ¬ 
βουλίου ορίζονται από τη μειοψηφία του Δημοτικού 
Συμβουλίου. 

Λοιπά θέματα διοίκησης καθορίζονται από τις διατά¬ 
ξεις του άρθρου 240 του ν. 3463/2006, όπως ισχύει. 

Από την παρούσα απόφαση δεν προκαλείται δαπάνη 
εις βάρος του προϋπολογισμού του Δήμου, οικονομικού 
έτους 2017. 

Κατά τα λοιπά ισχύει ως έχει η 47/2011 απόφαση του 
Δημοτικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2017 

Με εντολή Γενικού Γραμματέα 

Αποκεντρωμένης Διοίκησης Αττικής 

Η Διευθύντρια Διοίκησης 

ΑΓΓΕΛΙΚΗ ΒΟΓΙΑΤΖΗ 


Αριθμ. 6983/2627 (3) 

Ανάθεση Καθηκόντων Ληξίαρχου Στη Δημοτική 
Ενότητα Μαραθώνα Δήμου Μαραθώνος. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 

Έχοντας υπόψη: 

1. Τις διατάξεις της παρ. 2 του άρθρου 2 του ν. 344/1976 

(ΦΕΚ143/Α/1976) περί ληξιαρχικών πράξεων, όπως αντι- 
καταστάθηκαν με τις διατάξεις της παρ. 15 του άρθ. 9 
του ν. 2307/1995. 

2. Την αριθ. Φ. 127080/57460/21-12-2010 (ΦΕΚ 1984/ 
Β/2010) Υποδιαίρεση ληξιαρχικής περιφέρειας Δήμων. 

3. Τις διατάξεις των άρθ. 1,2,6 και 280 του ν. 3852/2010 
(ΦΕΚ 87/Α/2010) Νέα Αρχιτεκτονική της Αυτ/σης και της 
Αποκ/νης Διοίκησης-Πρόγραμμα Καλλικράτης. 

4. Η υπ’ αρ.ΤΑΔΚ 1075/2016(ΦΕΚ/Β/4418/2016) από¬ 
φαση Υπουργού Εσωτερικών περί μερικής ανάκλησης 
της αρ. Φ. 127080/57460/21-12-2010 απόφασης του 
Υπουργού Εσωτερικών Αποκ/ντρωσης και Ηλεκ/κής 
Διακυβέρνησης. 

5. Το αρ. πρωτ. 1721/24-1-2017 έγγραφο του Δήμου 
Μαραθώνος, περί ανάθεσης καθηκόντων ληξιάρχου στη 
Δημοτική Ενότητα Μαραθώνα. 

6. Την αριθ. 3943/1690 (ΦΕΚ/Β/597/2011) απόφαση 
Γενικού Γραμματέα Αποκεντρωμένης Διοίκησης Αττι¬ 
κής περί «Μεταβίβασης αρμοδιότητας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 
και άλλων πράξεων για θέματα Διοίκησης στον Γενικό 
Δ/ντή Εσωτερικής Λειτουργίας, στον Προϊστάμενο της 
Διεύθυνσης Διοίκησης και στου Προϊσταμένους των 
Τμημάτων της Διεύθυνσης αυτής, της Αποκεντρωμένης 
Διοίκησης Αττικής". 

7. Το γεγονός ότι, με την υπό στοιχείο 4 απόφαση του 
Υπουργού Εσωτερικών, εφεξής ο Δήμος Μαραθώνος 
αποτελείται από τρεις Ληξιαρχικές Περιφέρειες, ήτοι των 
Δημοτικών Ενοτήτων Μαραθώνα, Βαρνάβα και Γραμμα¬ 
τικού, αποφασίζουμε: 

Ορίζουμε ληξίαρχο για τα ληξιαρχικά γεγονότα που 
συμβαίνουν στη Δημοτική Ενότητα Μαραθώνα Δήμου 
Μαραθώνος, την υπάλληλο του Δήμου, ΓΚΙΝΟΣΑΤΗ 
ΒΑΣΙΛΙΚΗ του Σπυρίδωνος κλάδου ΔΕ Διοικητικού, με 
βαθμό Α'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2017 

Με εντολή Γενικού Γραμματέα 

Αποκεντρωμένης Διοίκησης 

Η Διευθύντρια Διοίκησης 

ΑΓΓΕΛΙΚΗ ΒΟΓΙΑΤΖΗ 


Αριθμ. 4787/1826 (4) 

Ανάθεση Καθηκόντων Ληξίαρχου Στη Δημοτική 
Ενότητα Νέας Πεντέλης Δήμου Πεντέλης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 

Έχοντας υπόψη 

1 .Τις διατάξεις της παρ. 2 του άρθρου 2 του ν. 344/1976 
(ΦΕΚ 143/Α/1976) περί ληξιαρχικών πράξεων, όπως αντι- 
καταστάθηκαν με τις διατάξεις της παρ. 15 του άρθ. 9 
του ν. 2307/1995. 

2. Τις διατάξεις των άρθ. 1,2,6 και 280 του ν. 3852/2010 
(ΦΕΚ 87/Α/2010) Νέα Αρχιτεκτονική της Αυτ/σης και της 
Αποκ/νης Διοίκησης-Πρόγραμμα Καλλικράτης. 


3. Την αριθ. Φ. 127080/57460/21-12-2010 (ΦΕΚ 1984/ 
Β/2010)Υπσδιαίρεση ληξιαρχικής περιφέρειας Δήμων. 

4. Την από 30-12-2016 αίτηση παραίτησης συνταξιο- 
δότησης της Κούκουνα Αγγελικής. 

5. Το αρ. πρωτ. 4787/1826/19-1-2017 έγγραφο του Δή¬ 
μου Πεντέλης, περί ανάθεσης καθηκόντων ληξιάρχου 
στη Δημοτική Ενότητα Νέας Πεντέλης. 

ό.Την αριθ. 3943/1690 (ΦΕΚ/Β/597/2011) απόφαση 
Γενικού Γραμματέα Αποκεντρωμένης Διοίκησης Αττι¬ 
κής περί «Μεταβίβασης αρμοδιότητας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 
και άλλων πράξεων για θέματα Διοίκησης στον Γενικό 
Δ/ντή Εσωτερικής Λειτουργίας, στον Προϊστάμενο της 
Διεύθυνσης Διοίκησης και στου Προϊσταμένους των 
Τ μημάτων της Διεύθυνσης αυτής, της Αποκεντρωμένης 
Διοίκησης Αττικής", αποφασίζουμε: 

Α) Απαλλάσσουμε την ΚΟΥΚΟΥΝΑ ΑΓΓΕΛΙΚΗ του 
Δημητρίου, από τα καθήκοντα Ληξιάρχου Δημοτικής 
Ενότητας Νέας Πεντέλης του Δήμου λόγω παραίτησης 
συνταξιοδότησης. 

Β) Ορίζουμε ληξίαρχο για τα ληξιαρχικά γεγονότα που 
συμβαίνουν στη Δημοτικής Ενότητα Νέας Πεντέλης, τον 
υπάλληλο του Δήμου, ΓΕΩΡΓΟΠΑΝΟ ΓΕΩΡΓΙΟ του Νικο¬ 
λάου, κλάδου ΔΕ Διοικητικού, με βαθμό Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2017 

Με εντολή Γενικού Γραμματέα 

Αποκεντρωμένης Διοίκησης 

Η Διευθύντρια Διοίκησης 

ΑΓΓΕΛΙΚΗ ΒΟΓΙΑΤΖΗ 


Αριθμ. 8410/3158 (5) 

Ορισμός Ληξίαρχου Στη Δημοτική Ενότητα Μάν¬ 
δρας Δήμου Μάνδρας-Ειδυλλίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 

Έχοντας υπόψη 

1 .Τις διατάξεις της παρ. 2 του άρθρου 2 του ν. 344/1976 
(ΦΕΚ 143/Α/1976) περί ληξιαρχικών πράξεων, όπως αντι- 
καταστάθηκαν με τις διατάξεις της παρ. 15 του άρθ. 9 
του ν. 2307/1995. 

2. Τις διατάξεις των άρθ. 1,2,6 και 280 του ν. 3852/2010 
(ΦΕΚ 87/Α/2010) Νέα Αρχιτεκτονική της Αυτ/σης και της 
Αποκ/νης Διοίκησης-Πρόγραμμα Καλλικράτης. 

3. Την αριθ. Φ. 127080/57460/21-12-2010 (ΦΕΚ 1984/ 
Β/2010)Υποδιαίρεοη ληξιαρχικής περιφέρειας Δήμων. 

4. Το αρ. πρωτ. 1958/2017 έγγραφο του Δήμου Μάν- 
δρας-Ειδυλλίας, περί ανάθεσης καθηκόντων ληξιάρχου 
στη Δημοτική Ενότητα Μάνδρας. 

5. Την υπ'αρ. 1855/27-1-2017 αίτηση αντικατάστασης 
της ΠΑΠΑΚΩΝΣΤΑΝΤΙΝΟΥ-ΡΟΥΜΕΛΙΩΤΗ ΕΛΕΝΗ από τα 
καθήκοντα ληξιάρχου Δημοτικής Ενότητας Μάνδρας 
Δήμου Μάνδρας-Ειδυλλίας. 

6. Την αριθ. 3943/1690 (ΦΕΚ/Β/597/2011) απόφαση 
Γενικού Γραμματέα Αποκεντρωμένης Διοίκησης Αττι¬ 
κής περί «Μεταβίβασης αρμοδιότητας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ», αποφασίζουμε: 

Α) Απαλλάσσουμε την ΠΑΠΑΚΩΝΣΤΑΝΤΙΝΟΥ-ΡΟΥΜΕ- 
ΛΙΩΤΗ ΕΛΕΝΗ του Ευσταθίου, από τα καθήκοντα Ληξι- 
άρχου, της Δημοτικής Ενότητας Μάνδρας Δήμου Μάν- 
δρας-Ειδυλλίας, λόγω αίτησης περί αντικατάστασής της. 

Β) Ορίζουμε ληξίαρχο για τα ληξιαρχικά γεγονότα που 
συμβαίνουν στη Δημοτική Ενότητα Μάνδρας Δήμου 
Μάνδρας-Ειδυλλίας,τον υπάλληλο τουΔήμουΤΡΙΑΝΤΟ- 
ΠΟΥΑΟ ΙΩΑΝΝΗ του Βασιλείου, κλάδου ΔΕΙ Διοικητικού 
με βαθμό Α'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2017 

Με εντολή Γενικού Γραμματέα 

Αποκεντρωμένης Διοίκησης 

Η Διευθύντρια Διοίκησης 

ΑΓΓΕΛΙΚΗ ΒΟΓΙΑΤΖΗ 


Αριθμ. οικ 534 (6) 

Μεταβίβαση αρμοδιοτήτων στον Περιφερειακό 

Σύμβουλο Κωνσταντίνο Εξακουστό. 

Ο ΠΕΡΙΦΕΡΕΙΑΡΧΗΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις των άρθρων 3, 113,159,186 και 203 
του ν. 3852/2010 «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

2. Τις διατάξεις του άρθρου 9 του ν. 2690/1999 «Κώ¬ 
δικας Διοικητικής Διαδικασίας» (ΦΕΚ Α' 45/9-3-1999). 

3. Το π.δ. 144/2010 Οργανισμός της Περιφέρειας 
Ανατολικής Μακεδονίας και Θράκης, ΦΕΚ 237/Α7 
27-12-2010. 

4. Τις διατάξεις του άρθρου 90 παρ. 3 του Κώδικα Νο¬ 
μοθεσίας για την Κυβέρνηση και τα κυβερνητικά όργα¬ 
να που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

5. Την αριθμ. 17/2014 απόφαση του Πολυμελούς Πρω¬ 
τοδικείου Ροδόπης με την οποία ανακηρύχθηκαν ο Πε¬ 
ριφερειάρχης, οι Αντιπεριφερειάρχες Περιφερειακών 
Ενοτήτων και οι Περιφερειακοί Σύμβουλοι της ΠΑΜΘ 
για την περίοδο 1 -9-2014 έως 31 -8-2019. 

6. Το αριθμ. πρωτ. 18186/2-11-2016 έγγραφο της 
Αποκεντρωμένης Διοίκησης Μακεδονίας -Θράκης περί 
«Ελέγχου Νομιμότητας» του Πρακτικού Εκλογής Περι¬ 
φερειάρχη της ΠΑΜΘ. 

7. Το γεγονός ότι η παρούσα απόφαση δεν προκαλεί 
δαπάνη αντιμισθίας σε βάρος του προϋπολογισμού της 
ΠΑΜΘ, αποφασίζουμε: 

Μεταβιβάζουμε στον Κωνσταντίνο Εξακουστό, Περι¬ 
φερειακό Σύμβουλο της ΠΕ Έβρου την άσκηση αρμοδι¬ 


οτήτων επεξεργασίας, εκπροσώπησης και προώθησης 
θεμάτων Διεθνών Σχέσεων και Ευρωπαϊκών Προγραμ¬ 
μάτων για την προαγωγή και διευκόλυνση της διακρα¬ 
τικής, διαπεριφερειακής, διασυνοριακής και εδαφικής 
συνεργασίας της Περιφέρειας ΑΜΘ και ορίζουμε αυτόν 
εκπρόσωπο της ΠΑΜΘ στη ΈΡΜΗ (Διάσκεψη των Παρά¬ 
κτιων Περιφερειακών Περιοχών). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 16 Φεβρουάριου 2017 
Ο Περιφερειάρχης 
ΧΡΗΣΤΟΣ ΜΕΤΙΟΣ 


Αριθμ. 22881/423 (7) 

Υπερωριακή εργασία προσωπικού Δακοκτονίας 

Π.Ε. Φωκίδας έτους 2017. 

Ο ΠΕΡΙΦΕΡΕΙΑΡΧΗΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του άρθρου 186 τομέα Β' Γεωργίας- 
Κτηνοτροφίας - Αλιείας, υποτομέας β' Γεωργίας αυξ. 
αρ 31 του ν. 3852/2010 (ΦΕΚ 87 Α/7-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2) Τις διατάξεις του π.δ. 148/2010 « Οργανισμός της 
Περιφέρειας Στερεάς Ελλάδας». (ΦΕΚ 241 Α/2010). 

3) Τις διατάξεις του άρθρου 20 του ν. 4354/2015 
(ΦΕΚ 176/Α/2015). «Μισθολογικές Ρυθμίσεις των υπαλ¬ 
λήλων του Δημοσίου, των Ο.Τ.Α., Ν.Π.Δ.Δ., Ν.Π.Ι.Δ. και 
Δ.Ε.Κ.Ο.». 

4) Το άρθρο 10 του ν. 2732/1999 (ΦΕΚ 154/Α). 

5) Το άρθρο 25 παρ. 7 του ν. 2738/1999 (ΦΕΚ. 180/Α). 

6) Την επιτακτική ανάγκη για υπερωριακή απασχόληση 
του εμπλεκόμενου προσωπικού στο πρόγραμμα Δακο¬ 
κτονίας 2017, δεδομένου ότι η φύση των εργασιών του 
προγράμματος δεν υπόκειται στους περιορισμούς του 
ωραρίου λειτουργίας των υπηρεσιών. 

7) Την αριθμ. 123877/24-5-2005 κοινή υπουργική από¬ 
φαση των Υπουργών Οικονομίας και Οικονομικών και 
Αγροτικής Ανάπτυξης και Τροφίμων, η οποία δημοσιεύ- 
θηκε στο ΦΕΚ 775/Β/9-6-2005 σύμφωνα με την οποία η 
διάρκεια της δακικής περιόδου ορίζεται από 1 η Μαρτίου 
μέχρι 31η Δεκεμβρίου κάθε χρόνου, αποφασίζουμε: 

Καθορίζουμε τις ώρες υπερωριακής απασχόλησης, 
στο προσωπικό της Δ/νσης Αγροτικής Οικονομίας και 
Κτηνιατρικής Π.Ε. Φωκίδας, που ασχολείται στο πρό¬ 
γραμμα Δακοκτονίας 2017, από την δημοσίευση της 
παρούσας έως και 30-06-2017. 


ΕΙΔΙΚΟΤΗΤΑ 

ΑΠΟΓΕΥΜΑΤΙΝΕΣ Α' 
Εξαμήνου 

Δ/ντης Δακοκτονίας 

120 

Επόπτης Δακοκτονίας 

120 

Λογιστής Δακοκτονίας 

120 

Γραμματέας Δακοκτονίας 

120 

ΣΥΝΟΛΟ 

480 

και από 01 -07-2017 έως και 31 -12-2017. 


ΕΙΔΙΚΟΤΗΤΑ 

ΑΠΟΓΕΥΜΑΤΙΝΕΣ Β' 
Εξαμήνου 

Δ/ντης Δακοκτονίας 

120 

Επόπτης Δακοκτονίας 

120 

Λογιστής Δακοκτονίας 

120 

Γραμματέας Δακοκτονίας 

120 

ΣΥΝΟΛΟ 

480 


Υπεύθυνος για την παρακολούθηση της υπερωρια- 
κής εργασίας ορίζεται ο Δ/ντης Δακοκτονίας Αράχωβας 
Νικόλαος. 

Ο αριθμός των ωρών απογευματινής υπερωριακής με 
αμοιβή εργασίας δεν μπορεί να υπερβαίνει τις 120 ώρες 
ανά υπάλληλο το εξάμηνο. 

Η δαπάνη που θα προκληθεί εκ ποσού (7.000,00 €) 
θα αντιμετωπισθεί από τις εγκεκριμένες πιστώσεις του 
Υπουργείου Αγροτικής Ανάπτυξης & Τροφίμων για το 
πρόγραμμα Δακοκτονίας έτους 2017 που έχουν ανα¬ 
πτυχθεί στον προϋπολογισμό της Περιφέρειας Στερεός 
Ελλάδας στον Φορέα 073 Κ.Α.Ε. 5241 (0511). 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 3 Φεβρουάριου 2017 
Ο Περιφερειάρχης 
ΚΩΝΣΤΑΝΤΙΝΟΣ ΜΠΑΚΟΓΙΑΝΝΗΣ 


Αριθμ. απόφ. 856 (8) 

Έγκριση ίδρυσης - λειτουργίας Εργαστηρίου με 
τίτλο «Τεχνολογίες Προστασίας της Ιδιωτικότη- 
τας και Εφαρμογές Πληροφορικής στις Κοινωνι¬ 
κές Επιστήμες» του Τμήματος Πολιτισμικής Τε¬ 
χνολογίας και Επικοινωνίας του Πανεπιστημίου 
Αιγαίου. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 

Αφού έλαβε υπόψη: 

• Τις διατάξεις του π.δ. 83/1984 (ΦΕΚ 31/20.3.1984, τ. 
Α') «Ίδρυση Πανεπιστημίου Αιγαίου, Ιονίου Πανεπιστη¬ 
μίου και Πανεπιστημίου Θεσσαλίας» όπως ισχύει. 

• Την υπ’ αριθμ. 5178/16.05.2014 απόφαση του 
Συμβουλίου του Πανεπιστημίου Αιγαίου με θέμα «Δι¬ 
ορισμός Πρύτανη του Πανεπιστημίου Αιγαίου» (ΑΔΑ: 
Ω0Ψ5469Β7Λ-ΖΚΒ), η οποία δημοσιεύθηκε στο ΦΕΚ 
346/17.06.2014, τ.ΥΟΔΔ. 

• Την υπ' αρ. Φ. 120.61/17/115922/Β2/23.07.2014 (ΑΔΑ: 
Ω3Ξ09-ΑΥ4) διαπιστωτική απόφαση του Υπουργού Παι¬ 
δείας και θρησκευμάτων με θέμα «Διορισμός Πρύτανη 
του Πανεπιστημίου Αιγαίου σύμφωνα με το ν. 4009/2011 
όπως τροποποιήθηκε και ισχύει». 

• Τις διατάξεις της παρ. 18 του άρθρου 8 του ν. 4009/ 
2011, όπως τροποποιήθηκαν με τις διατάξεις της παρ. 9 
του άρθρου 2 του ν. 4076/2012. 


• Το ν. 4310/2014 (ΦΕΚ 258 /08-12-2014, τ. Α') και συ¬ 
γκεκριμένα το άρθρο 96 αυτού, ως ισχύει. 

•Το ν. 4009/2011 (ΦΕΚ 195/6-9-2011 ,τ. Α') και συγκεκρι¬ 
μένα το άρθρο 80 παρ. 5α αυτού, σύμφωνα με το οποίο 
«...Μέχρι την έκδοση του Οργανισμού κάθε Ιδρύματος.... 
εξακολουθούν να εφαρμόζονται για το Ίδρυμα αυτό οι 
ισχύουσες κατά τη δημοσίευση του παρόντος νόμου 
διατάξεις που αφορούν.,.τα Εργαστήρια...». 

•Το γεγονός ότι δεν έχει εγκριθεί μέχρι σήμερα από το 
ΥΠ.Π.Ε.Θ. το Σχέδιο του νέου Οργανισμού του Ιδρύματος. 

•Τον. 2083/1992 (ΦΕΚ 159/21-9-1992,τ. Α') και συ¬ 
γκεκριμένα το άρθρο 4, περιπτ. (γ) και (δ) αυτού -όπως 
ισχύει σήμερα-το οποίο αναφέρεται στις αρμοδιότητες 
της Συνέλευσης του Τμήματος, καθώς και το άρθρο 28 
παραγρ. 22 του ιδίου νόμου σύμφωνα με το οποίο: «.... 
Από το ακαδ. έτος 1993-94 κάθε κλινική ή εργαστήριο 
διευθύνεται από ένα διευθυντή που είναι μέλος Δ.Ε.Π. 
της βαθμίδας του καθηγητή του αντίστοιχου γνωστικού 
αντικειμένου και ανήκει στον οικείο τομέα ή στο τμήμα. 
Αν υπάρχουν περισσότεροι από έναν καθηγητές η Γ.Σ. 
του Τμήματος αποφασίζει για τη διαδικασία με την οποία 
ανατίθεται η διεύθυνση της κλινικής ή του εργαστηρίου 
σε έναν από αυτούς. Σε περίπτωση που στον τομέα ή 
στο τμήμα δεν υπάρχει καθηγητής η διεύθυνση ανα¬ 
τίθεται σε αναπληρωτή καθηγητή....και για το χρονικό 
διάστημα που δεν υπάρχει ούτε αναπληρωτής καθηγη¬ 
τής η διεύθυνση ανατίθεται σε επίκουρο καθηγητή....» 
Επισημαίνεται ότι στο τέλος της εν λόγω παραγράφου 
προστέθηκε με την παραγρ. 5, του άρθρου 12, του 
ν. 3685/2008 (ΦΕΚ 148Α716-07-2008), το ακόλουθο εδά¬ 
φιο σύμφωνα με το οποίο: «...Στην περίπτωση αυτή, η 
θητεία του διευθυντή αυτού λήγει με απόφαση της Γ.Σ. 
του Τμήματος, με την οποία η διεύθυνση της κλινικής ή 
του εργαστηρίου ανατίθεται σε Μέλος Δ.Ε.Π. που έχει 
διοριστεί στο μεταξύ στη βαθμίδα του καθηγητή του 
αντίστοιχου γνωστικού αντικειμένου και ανήκει στον 
οικείο τομέα ή στο οικείο τμήμα». 

•Το ν. 3149/2003 (ΦΕΚ 141/10-6-03, τ. Α') και συγκε¬ 
κριμένα το άρθρο 13, παραγρ. 22γ αυτού, σύμφωνα με 
το οποίο «...Στην απόφαση ίδρυσης καθορίζεται και ο 
εσωτερικός κανονισμός του Εργαστηρίου, της Κλινικής 
ή του Μουσείου...». 

•Την απόφαση της υπ' αριθμ. 7/8.02.2017 Συνεδρίασης 
της Συνέλευσης του Τμήματος Πολιτισμικής Τεχνολογίας 
και Επικοινωνίας του Πανεπιστημίου Αιγαίου. 

• Την απόφαση της υπ' αριθμ. 64 (επαναληπτι- 
κή)/10.2.2017 Συνεδρίασης της Συγκλήτου του Πανε¬ 
πιστημίου Αιγαίου. 

•ΤηνΈκθεσηΣκοπιμότηταςΊδρυσηςτου Εργαστηρίου. 

•Τον Κανονισμό Λειτουργίας του Εργαστηρίου. 

• Τ ο γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Τακτικού Προϋ¬ 
πολογισμού του Ιδρύματος ούτε σε βάρος του Κρατικού 
Προϋπολογισμού, αποφασίζει: 

την ίδρυση και λειτουργία Εργαστηρίου με τίτλο «Τε¬ 
χνολογίες Προστασίας της Ιδιωτικότητας και Εφαρμο¬ 
γές Πληροφορικής στις Κοινωνικές Επιστήμες» (Ρπνθεγ 
Εηςίηθθππς 3ηά 5οαθΙ Ιηίοηπ3ΐίς5-Ρπν35Ι)τουΤμήμα- 

τος ΠολιτισμικήςΤεχνολογίας και Επικοινωνίας του Πανε¬ 
πιστημίου Αιγαίου του οποίου ο Εσωτερικός Κανονισμός 
Λειτουργίας έχει ως ακολούθως: 

Άρθρο 1 

Ίδρυση-Ονομασία 

Ιδρύεται στοΤμήμα ΠολιτισμικήςΤεχνολογίας και Επι¬ 
κοινωνίας του Πανεπιστημίου Αιγαίου Εργαστήριο με 
τίτλο «Τεχνολογίες Προστασίας της Ιδιωτικότητας και 
Εφαρμογές Πληροφορικής στις Κοινωνικές Επιστήμες» 
(Ρπνθςγ Εηςίπθθππρ 3ηά δοεώΙ Ιηίοιτηθΐίςϊ -ΡπνθδΙ). 

Το Εργαστήριο «Τεχνολογίες Προστασίας της Ιδιωτι- 
κότητας και Εφαρμογές Πληροφορικής στις Κοινωνικές 
Επιστήμες» δραστηριοποιείται στην ανάπτυξη της εκ¬ 
παίδευσης και της κοινωνικής έρευνας στα γνωστικά 
αντικείμενα της Ασφάλειας και Προστασίας της Ιδιω- 
τικότητας, καθώς και των Εφαρμογές Πληροφορικής 
και Νέων Τεχνολογιών στις Κοινωνικές Επιστήμες, υπό 
διεπιστημονική προσέγγιση. 

Άρθρο 2 

Αποστολή-Σκοπός (και τομείς δραστηριότητας) 

Το Εργαστήριο «Τεχνολογίες Προστασίας της Ιδιωτι- 
κότητας και Εφαρμογές Πληροφορικής στις Κοινωνικές 
Επιστήμες» έχει ως αποστολή την υλοποίηση δράσεων 
για τη διεπιστημονική μελέτη και έρευνα στο σχεδίασμά, 
τη χρήση και τις επιπτώσειςτων ΠληροφοριακώνΤεχνο- 
λογιών για την Ασφάλεια και Προστασία της Ιδιωτικότη- 
τας, με έμφαση στο κοινωνικό και πολιτισμικό πλαίσιο 
δράσης των κοινωνικών υποκειμένων. Στο πλαίσιο αυτό, 
η αποστολή του Εργαστηρίου εξειδικεύεται ως ακολού¬ 
θως στους εξής τομείς δράσης: 

1. Τη μελέτη, έρευνα, συλλογή, ανάλυση και τεκμηρί¬ 
ωση πληροφοριακών και κοινωνικών δεδομένων που 
άπτονται των τομέων της Ασφάλειας, της Προστασίας 
της Ιδιωτικότητας και των Εφαρμογών Πληροφορικής 
και Νέων Τεχνολογιών στις Κοινωνικές Επιστήμες. 

2. Την κάλυψη των εκπαιδευτικών αναγκών του Τμήμα¬ 
τος και άλλων Τμημάτων του Πανεπιστημίου Αιγαίου, σε 
προπτυχιακό και μεταπτυχιακό επίπεδο, στα υπό μελέτη 
αντικείμενά του. 

3. Τηνπαραγωγή και εξέλιξη καινοτόμου θεμελιωμένης 
διεπιστημονικής θεωρίας για τα υπό μελέτη αντικείμενά 
του μέσα από τη σύνθεση και την περαιτέρω εξειδίκευση 
των ήδη αξιοποιούμενων θεωρητικών & μεθοδολογικών 
προσεγγίσεων και των ερευνητικών εργαλείων από το 
χώρο της Πληροφορικής και των Κοινωνικών Επιστημών. 

4. Την οργάνωση και υποστήριξη μεταπτυχιακών και 
διδακτορικών διατριβών στα υπό μελέτη αντικείμενά 
του. 

5. Την παραγωγή σύγχρονου παιδαγωγικού και ερευ¬ 
νητικού υλικού σε έντυπη και ηλεκτρονική μορφή, όπως 
η έκδοση άρθρων, περιοδικών, βιβλίων και συλλογικών 
τόμων. 

6. Την ανάληψη εκτέλεσης ερευνητικών, επιμορφω¬ 
τικών και αναπτυξιακών έργων ή μελετών από άλλους 
φορείς, δημόσιους ή ιδιωτικούς. 


7. Την ανάπτυξη συνεργασιών με άλλα συναφή εργα¬ 
στήρια, ερευνητικά κέντρα και ΑΕΙ της Ελλάδας και της 
αλλοδαπής, με στόχο την ενίσχυση της διεπιστημονικής 
έρευνας στα αντικείμενα του ενδιαφέροντος του. 

8. Την παραγωγή γνώσεων που μπορούν να μετασχη¬ 
ματιστούν σε υπηρεσίες και προϊόντα και μπορούν να 
αξιοποιηθούν από δημόσιους και ιδιωτικούς φορείς. 

9. Την ανάπτυξη δράσεων σε συνεργεία με τις τοπι¬ 
κές κοινωνίες όπου εδρεύει το Πανεπιστήμιο Αιγαίου, 
αποσκοπώντας στην ευαισθητοποίηση των πολιτών σε 
θέματα ασφάλειας και προστασίας της ιδιωτικότητας 
στο Διαδίκτυο, τη μείωση του ψηφιακού χάσματος με 
έμφαση σε συγκεκριμένες κατηγορίες πολιτών με δυσκο¬ 
λία πρόσβασης στις Νέες Τεχνολογίες, καθώς και στην 
ευρεία αξιοποίηση των Πληροφοριακών Τεχνολογιών 
σε σύγχρονες πολιτικές, οικονομικές και πολιτισμικές 
δραστηριότητες των πολιτών για τη βελτίωση του κοι¬ 
νωνικού τους βίου. 

Άρθρο 3 

Προσωπικό 

Το Εργαστήριο «Τεχνολογίες Προστασίας της Ιδιωτι- 
κότητας και Εφαρμογές Πληροφορικής στις Κοινωνικές 
Επιστήμες» στελεχώνεται από Διδακτικό και Ερευνητι¬ 
κό Προσωπικό του οποίου η επιστημονική ενασχόληση 
εμπίπτει στα διδακτικά, ερευνητικά και επιστημονικά 
ενδιαφέροντα του οικείου Εργαστηρίου, καθώς και από 
λοιπό Προσωπικό (π.χ. Μέλη Ε.Ε.Π., Ε.ΔΙ.Π., Ε.Τ.Ε.Π., Διοικ. 
Προσωπικό, αλλά και Μεταδιδάκτορες ερευνητές και 
ερευνήτριες, υποψήφιους και υποψήφιες διδάκτορες 
και μεταπτυχιακούς φοιτητές και φοιτήτριες του Τμή¬ 
ματος ΠολιτισμικήςΤεχνολογίας και Επικοινωνίας και 
άλλων Τμημάτων, του Πανεπιστημίου Αιγαίου, των ΑΕΙ 
της Ελλάδας και της αλλοδαπής, σύμφωνα με τις κείμενες 
διατάξεις. 

Άρθρο 4 

Διοίκηση-Αρμοδιότητες 

Ο Διευθυντής του Εργαστηρίου ασκεί τις αρμοδιό- 
τητές του που προβλέπονται σύμφωνα με τις κείμενες 
διατάξεις, όπως, το συντονισμό του διδακτικού (προ¬ 
πτυχιακού- μεταπτυχιακού) και ερευνητικού έργου του 
Εργαστηρίου, την υποβολή στη Συνέλευση του Τμήμα¬ 
τος του ετήσιου προγράμματος λειτουργίας του Εργα¬ 
στηρίου και τη μέριμνα για την τήρησή του, τη μέριμνα 
για την στελέχωση, την οικονομική διαχείριση και την 
κατανομή των χώρων του Εργαστηρίου, την εισήγηση 
στη Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό, 
την υποβολή στη Συνέλευση του Τμήματος του ετήσιου 
απολογισμού των δραστηριοτήτων, καθώς και την υπο¬ 
γραφή κάθε εγγράφου που σχετίζεται με το Εργαστήριο 
«Τεχνολογίες Προστασίας της Ιδιωτικότητας και Εφαρμο¬ 
γές Πληροφορικής στις Κοινωνικές Επιστήμες». 

Άρθρο 5 

Εγκατάσταση-Ύλικοτεχνική Υποδομή 

Το Εργαστήριο, για την υλοποίηση του έργου του, 
εγκαθίσταται σε χώρους του Πανεπιστημίου που παρα- 

χωρούνται για την εγκατάσταση του εξοπλισμού του που 
είναι αναγκαίος για την πραγματοποίηση των ερευνητι¬ 
κών και αναπτυξιακών προγραμμάτων καθώς και των 
εκπαιδευτικών του δραστηριοτήτων. 

Άρθρο 6 

Λειτουργία 

(κανόνες Λειτουργίας του Εργαστηρίου) 

1. Το Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον Εσωτερικό Κανονισμό 
Λειτουργίας του Πανεπιστημίου Αιγαίου. Στο χώρο 
εγκατάστασης τοποθετείται πινακίδα με τον τίτλο του 
Εργαστηρίου. 

2.0 Διευθυντής ενημερώνεται πριν από τη διεξαγωγή 
κάθε εργασίας, που γίνεται στο Εργαστήριο στα πλαί¬ 
σια ερευνητικού προγράμματος ή άλλου έργου που έχει 
αποφασισθεί, και καθορίζει την προτεραιότητα στη χρη¬ 
σιμοποίηση του εξοπλισμού και των χώρων. 

Άρθρο 7 

Πόροι 

Η κάλυψη των λειτουργικών αναγκών του Εργαστηρί¬ 
ου θα γίνεται με ιδίους πόρους οι οποίοι θα προέρχονται 
από: 

α. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους, κοινωνικούς και ιδιωτικούς 
φορείς. 

β.Τη διάθεση ερευνητικών και εν γένει επιστημονικών 
προϊόντων. 


γ. Την παροχή υπηρεσιών σύμφωνα με το άρθρο 3, 
παρ. 3, του π.δ. 159/1984. 

δ. Τις ειδικές εισφορές και κάθε είδους χρηματοδο¬ 
τήσεις από διεθνείς οργανισμούς και Νομικά ή Φυσικά 
Πρόσωπα. 

ε.Τις κληρονομιές, τις δωρεές, χορηγίες και τις κληρο¬ 
δοσίες που καταλείπονται στο Πανεπιστήμιο Αιγαίου για 
τους σκοπούς του Εργαστηρίου. 

στ. Συνέδρια και εκπαιδευτικά σεμινάρια. 

ζ. Από κάθε άλλη νόμιμη πηγή. 

Άρθρο 8 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα στοιχεία σε ηλεκτρονική μορφή: 

• Αρχείο περιουσιακών στοιχείων (πάγιος εξοπλισμός). 

• Κατάλογος επιστημονικών βιβλίων και περιοδικών. 

• Αρχείο ερευνητικών προγραμμάτων. 

• Κάθε άλλο βιβλίο ή στοιχείο που προβλέπεται από 
την ισχύουσα νομοθεσία ή κρίνεται απαραίτητο για το 
Εργαστήριο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 15 Φεβρουάριου 2017 

Ο Πρύτανης 

ΣΤΕΦΑΝΟΣ ΓΚΡΙΤΖΑΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























